Diari Oficial de la Generalitat Valenciana


Sumari del DOGV 6737, del 20-03-2012 (2012/2664)

Notificació de resolució de declaració de caducitat. Expedient DIC-04/2081 Alacant.
-----------------------------------------------------------------------------------

### Dades del document

Número de DOGV
:   6737

Data del DOGV
:   20-03-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/2664


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de resolució de declaració de caducitat. Expedient DIC-04/2081 Alacant. [2012/2664]  
Ja que han sigut infructuoses les gestions realitzades per a efectuar les notificacions dirigides a Alicantina de Fuegos Artificiales, SL, amb l'últim domicili conegut al c/ Pintor Aparicio, 24-1r D, 03325 d'Alacant, d'acord amb el que establix l'article 59.5 de la Llei de Règim Jurídic de les Administracions Públiques, es du a terme per este edicte.  
Acte que es notifica: resolució del cap del Servici Territorial d'Urbanisme.  
Expedient DIC-04/2081. Alacant. Declaració d'interés comunitari per a l'ampliació de la indústria pirotècnica en la partida de Foncalent.  
El cap del Servici Territorial d'Urbanisme, el 13 de febrer de 2012, ha dictat la resolució següent:  
«Vistes les actuacions realitzades en l'expedient de referència i de conformitat amb els antecedents de fet següents:  
1. Amb data 24 de novembre de 2004, la mercantil Alicantina de Fuegos Artificiales, SL, va sol·licitar a la Conselleria d'Obres Públiques, Urbanisme i Transports (hui, Conselleria d'Infraestructures, Territori i Medi Ambient) l'obtenció de la declaració d'interés comunitari per a l'ampliació de la indústria pirotècnica, en terrenys classificats pel planejament vigent al municipi com a sòl no urbanitzable.  
2. Després de diversos tràmits, el 21 de novembre de 2005 se li van comunicar, d'una banda, una sèrie de deficiències i, d'una altra, se li va traslladar l'escrit de deficiències de l'Ajuntament d'Alacant, i se li concedix en els dos escrits un termini de 10 dies per a esmenar i presentar documentació.  
Davant de la falta d'emissió de l'informe municipal, amb data 14 de juny de 2011 es va sol·licitar a la promotora que manifestara la voluntat de continuar o no la tramitació en curs, i se li preveu de l'arxivament de l'expedient iniciat si transcorreguts tres mesos des de la seua recepció continuara sense complir efectivament aquell requeriment, tot això a l'empara del que establix l'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Esta notificació consta que va ser tornada pel Servici de Correus i s'assenyala en la targeta del justificant de la recepció "se n'ha anat".  
A la vista de tot això, a l'empara del que establix l'article 59.5 de la Llei 30/1992, s'ha realitzat mitjançant un edicte publicat en el Diari Oficial de la Comunitat Valenciana núm. 6652, de 17 de novembre de 2011. Igualment, el 5 d'octubre de 2011 (notificació rebuda el 18 següent) es va remetre l'edicte a l'Ajuntament d'Alacant per a la seua exposició en el tauler d'anuncis, de la qual cosa consta una diligència remesa per l'Ajuntament el 6 de febrer de 2012.  
Fonaments jurídics  
1. De conformitat amb el que establix el mencionat article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, quan es produïsca la paralització d'un procediment iniciat a sol·licitud de l'interessat per causa imputable a este, l'administració li advertirà que, transcorreguts tres mesos, se'n produirà la caducitat. Una vegada consumit este termini sense que el particular requerit realitze les activitats necessàries per a reprendre la tramitació, l'administració acordarà l'arxivament de les actuacions.  
2. D'acord amb el que establix l'article 11.2 del Decret 135/2011, de 30 de setembre, del Consell, pel qual s'aprova el Reglament d'Òrgans Territorials, d'Avaluació Ambiental i Urbanístics de la Generalitat, és competència del cap del Servici Territorial d'Urbanisme adoptar la resolució per la qual es declare la caducitat del procediment de referència.  
  
A la vista dels antecedents fàctics i fonaments jurídics exposats, resolc,  
  
Únic  
Declarar la caducitat de l'expedient tramitat i, en conseqüència, ordenar l'arxivament del procediment.   
Contra esta resolució, que posa fi a la via administrativa, es podrà interposar, potestativament, recurs de reposició en el termini d'un mes a comptar des de l'endemà de la seua notificació, de conformitat amb el que establixen els articles 116.1 i 117.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que establix l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, en el termini de dos mesos a comptar des de l'endemà de la notificació d'este acte. Tot això sense perjuí que els interessats puguen exercitar qualsevol altre recurs que consideren oportú.»  
  
  
Alacant, 14 de febrer de 2012.- El director general d'Avaluació Ambiental i Territorial: Juan Manuel Giner Corell.